Puterea Sfintei Cruci 

Pr. Gh. Calciu 



Mare este puterea crucii Tale, Doamne, că s'a înfipt in 
loc şi lucrează în lume. Ea face din pescari Apostoli şi 
din păgâni mucenici, ca să se roage pentru sufletele 
noastre. 



Iubiţi credincioşi, 



Când Mântuitorul a decis sâ Se jertfească pentru mântuirea lumii, El a ales ca 
instrument de tortura şi de moarte pentru Sine, cel mai infam mijloc de pedeapsa pe care 
îl avea lume vremii în care a trâit: crucea. In concepţia popoarelor asiatice şi, prin 
împrumut, chiar şi imperiul roman, crucea era mijlocul de moarte chinuitoare pentru 
marii tâlhari, pentru ucigaşi, iar dupâ începerea răspândirii creştinismului în lume, ea a 
fost folosită în largă măsură de către împăraţii romani pentru uciderea creştinilor. Unii 
creştini, în special pe vremea persecuţiei lui Nero, erau crucificaţi, unşi cu smoală şi li se 
dădea foc pentru a arde de vii, ca nişte torţe pentru mărturisirea lui Dumnezeu şi a lui 
Iisus ca Mântuitor al lumii de către cei care îl predicau şi acceptau sâ moară pentru El. 

Astfel, crucea îşi schimba semnificaţia infamantă, începând cu răstignirea lui Iisus 
şi devine instrument de venerare şi de acces la mântuire; pentru că nimeni nu mai poate 
vorbi acum de cruce şi de moartea pe cruce, fâra a se gândi, mai departe, la învierea lui 
Iisus dupâ moartea pe cruce şi, implicit, la învierea noastră a tuturor, "cei care au făcut 
cele bune spre învierea vieţii, iar cei care au făcut cele rele, spre învierea osândei. " (In. 
5:29) 

De ce a ales Iisus crucea pentru a muri pe ea? De ce a vrut El sâ facă din acest 
obiect infamant instrumentul de salvare a lumii? Mai întâi că, pentru Dumnezeu nu 
există nimic infamant pe acest pământ, pentru că El a făcut totul bine. Numai păcatele 
noastre strică binele făcut de Dumnezeu; în al doilea rând stă faptul că, în sistemul de 
creaţie pe care Dumnezeu 1-a ales, crucea este elementul de bază, atât în planul real, cât 
şi în cel intelectual. Toată creaţia în această lume este bazată pe organizarea materiei în 
formă de cruce. Sistemul de atracţie şi respingere, care este tot o formă de energie în 
cruce, solicită materia în aşa fel, încât ea nu se poate organiza pe plan orizontal şi pe 
plan vertical fără a-şi lua ca principiu de aşezare crucea. Nu există un singur obiect sau 
fiinţă veritcale, sau cât de cât un relief, care sâ nu-şi aibă crucea ca axă de organizare. 
Un copac creşte pe verticală, dar şi pe orizontală; o fiinţă mobilă, de asemenea. Mai 
mult, toate fiinţele şi vegetalele au o simetrie bilaterală, adică braţul lung al crucii trece 
prin mijlocul fiinţelor creându-le această simetrie. In reprezentările grafice, tot crucea, 
braţele ei orizontale şi verticale categorisesc valorile negative (în stânga braţului vertical 
şi sub braţul orizontal), stabilindu-se astfel o ierarhizare a valorilor în plan intelectual cu 
care lucrăm ca şi cum ele ar fi materiale. Orice obiect creat de om şi care se mişcă pe 
pământ, pe apă sau în aer, are ca principiu fundamental în structura lui crucea. 

De aceea a ales Dumnezeu acest simbol pentru a ne duce pe calea mântuirii, 
pentru că ea, crucea, este elementul fundamental pentru planul material şi intelectual. 
Prin moartea pe cruce a lui Iisus, crucea capătă cea mai înaltă semnificaţie, aceea de a fi 
condiţia mânturii noastre. 



"Oricine voieşte să vină dupâ Mine sâ se lepede de sine, sâ-şi ia crucea şi să-mi 
urmeze Mie ". (Mc. 8: 34) 

Crucea este atât de importanta, nu numai pentru câ Mântuitorul a murit pe ea şi 
martirii care au urmat dupâ El şi au murit pentru El, dar este locul sfinţit de sângele Lui 
Hristos şi pe ea s'a întemeiat siânta Biserica, în mod mistic. Daca Biserica vâzutâ a fost 
înfiinţata la 10 de zile dupâ înălţarea Mântuitorului la cer când, în urma Pogorîrii Sf. 
Duh, prin predica Sf. Petru, s'au botezat ca la trei mii de suflete, acolo pe Golgota Si pe 
cruce s'a realizat pe plan mistic sacrificiul pe care Iisus 1-a anunţat ucenicilor Sâi la Cina 
cea de Taina când a numit pâinea trupul Sâu şi vinul sângele Sâu: 

"Iar pe când mâncau ei, Iisus, luând pâine şi binecuvântând, a frânt şi, dând 
uceniclor, a zis: Luaţi, mâncaţi, acesta este trupul Meu. Si luând paharul şi mulţumind, 
le-a dat zicând: Beţi dintru acesta toţi, că acesta este sângele Meu al Legii celei Noi, 
care pentru mulţi se varsă spre iertarea păcatelor. " (Mt. 26: 26-28) 

Acolo s'a instituit sfânta Euharistie, prin rugăciunea pronunţată de Iisus atunci 
când a binecuvântat pâinea şi vinul, dar temelia mistică a Bisericii s'a pus pe Golgota, 
pe sângele vărsat pe cruce. De aceea, bisericile noastre de zid au formă de cruce (sau de 
corabie) de aceea, la mormântul creştinilor adevăraţi, la capul lor, stă de veghe, până la 
Judecata din Urmă, Crucea, fie de piatră, fie de lemn, fie crucea spirituală pe care şi-o ia 
orice creştin, când acceptă pe Hristos. Nimeni nu-L poate accepta pe Hristos fără a-şi 
asuma şi crucea Lui. 

Nu este uşor să-ţi asumi această cruce. Ea este pentru mulţi dintre oameni, care se 
supun înţelepciunii lumii acesteia, nebunie. Sfântul Pavel spune în Epistola întâi către 
Corinteni, 1: 18-19: 

"Căci cuvântul crucii, pentru cei ce pier, este nebunie; iar pentru noi, cei ce ne 
mântuim, este puterea lui Dumnezeu. Căci scris este: pierde-voi înţelepciunea celor 
înţelepţi şi ştiinţa celor învăţaţi o voi nimici. " 

De fapt, în aceasta constă a-ţi lua crucea şi a urma lui Hristos: sa spui lumii: nu 
mă amăgi, lume. Ies din tine şi urmez lui Hristos. Ştiu câ înţelepciunea ta este falsă şi câ 
ştiinţa ta este nebunie înaintea Domnului meu. 

Si, mai ales, să fii consecvent în hotârîrea ta şi oricât ar încerca lumea să te prindă 
în plasa ei, cu promisiuni şi împliniri materiale şi sociale, cu cântecul ei de sirenă 
amăgitoare, nu te lasă prins. Mergi pe calea ta de om al credinţei, fă bine tuturor, spune 
adevărul cuvântului lui Dumnezeu, iubeşte dupâ modelul lui Hristos şi atunci, cu 
adevărat, vei urma Lui Hristos şi jugul tău va fi dulce, iar sarcian ta uşoară, (cf Mt. 11: 
30) 

Există o întreagă teologie a crucii, în care teologii se întrec să explice ce înseamnă 
crucea în viaţa lumii. Dar nici un cuvânt al lor nu este mai percutant decât cuvântul 
Sfântului Apostol Pavel pe care l-am citat mai sus. Cea mai simplă teologie a crucii este 
Omul- Hristos răstignit pe ea, cu braţele întinse, într'un suprem gest de iubire şi de 
iertare adresat omenrii de atunci şi de oricând, care mereu II răstigneşte pe Fiul lui 
Dumnezeu. In Catedrala Naţională din Washington DC, în una din capelele de la parter, 
care are o catapeteasmă veche, o vedem pa Sfânta Fecioar cu Pruncul în braţe, privind 
amândoi spre credincioşi. Pruncul Iisus ţine micile lui braţe întinse în formă de cruce, 
prefigurând răstignirea. Oricine se răstigneşte pentru Hristos în inima sa, în iubire şi 
durere, acela a luat pe umerii sâi crucea şi-I urmează Lui. 



Crucea pe care a fost răstignit Iisus a avut o istorie tulburata. Dupâ moartea Sa şi 
dupâ pogorîrea de pe cruce, a urmat învierea Lui, înălţare la cer şi trimiterea Sfântului 
Duh, care i-a împins pe Apostoli la propoveduirea în toata lumea. Evreii au îngropat 
crucile pe care Iisus şi cei doi tâlhari fuseseră răstigniţi, crezând că Galileanul acela 
răstignit va fi uitat. Cele trei cruci au zăcut în pământul Golgotei, peste care s'au aruncat 
gunoaiele oraşului Ierusalim, vreme de circa trei sute de ani. Intre timp, soarta creştinilor 
se schimbase: Lumea imperiului roman începuse să recunoască în Galilean pe Fiul lui 
Dumnezeu, pe Mesia pe care Iudeii II răstigniseră. Creştinismul cucerise lumea; 
Constantin cel Mare acordase noii religii aceleaşi drepturi ca si religiei păgân care 
începea să moară. 

Sfânta Elena, mama împăratului, a primit dreptul de la fiul ei să meargă la 
Ierusalim şi să înceapă săpăturile pentru a descoperi pe Golgota cruce lui Iisus. 
Intr'adevâr, cele trei cruci au fost descoperite îtitr'o fostă cisternă de apă, unde aproape 
se petrificaserâ, dar dificultatea era să afle care era crucea adevărată. Plăcuţa de lemn pe 
care era scris Iisus Nazarineanul împăratul Iudeilor zăcea amestecată printre 
gunoaiele care acoperiserâ groapa. împărăteasa s'a rugat înpreunâ cu creştinii din 
Ierusalim şi Dumnezeu s'a îndurat de rugăciunea lor: El le-a pus în inimă gândul să pună 
pe rând crucile peste un mort pe care îl duceau sâ-1 îngroape. Când au pus crucea lui 
Iisus peste mort, acesta a înviat, a rostit câteva cuvinte şi a adormit din nou. 

Vestea descoperirii Sfintei Cruci a umplut lumea de bucurie. Mii şi mii de pelerini 
au început să vină şi să venereze Sfânta Cruce. Ea a fost luată de Perşi, în urma unui 
război cu Bizanţul, dar a fost răscumpărată cu preţ mare. înainte de căderea Bizanţului 
sub asaltul Turcilor, Patriarhul împreună cu împăratul au hotârît să desfacă sfânta cruce 
în bucăţi şi s'o trimită pe ascuns, marilor biserici din din Europa, spre a o salva. Astfel 
Sf. Cruce a fost făcută bucăţele şi trimisă marilor Ierarhi care, la rândul lor, au împârţit-o 
altor ierarhi în subordine. Crucea mai trăieşte şi astăzi sub forma de mici bucăţele 
răspândite în toată lumea. 

Dar sfânta cruce trăieşte întreagă în inimile noastră, ale adevăraţilor creştin, care o 
venerăm prin rugăciunile noastre, prin facerea semnului crucii când ne închinăm, prin 
acatistele dedicate ei şi prin actele solemne de venerare din Joia Mare a răstignirii lui 
Iisus când o scoatem în mijlocul bisericii şi de 14 Septembrie, când prâznuim înălţarea 
Sfintei Cruci, patroana Bisericii noastre, când crucea este pusă pe un taler pe flori şi 
scoasă de preot în mijlocul Bisericii. Aici preotul rosteşte nişte ectenii speciale iar strana 
rosteşte "Doamne, miluieşte" în patru serii de câte o sută, în timp ce preotul se apleacă 
până la pământ în timpul rostirii fiecărei sute de "Doamne, miluieşte", dupâ care crucea 
este pusă pe analog şi toţi creştinii vin să facă metanii şi s'o sărute spre venerare, în timp 
ce obştea cântă: 

"Crucii Tale ne închinam, Stăpâne şi sfânta învierea Ta o lâudâm şi o 
mârim." Amin. 



